CELEX: 62017TN0312
Language: mt
Date: 2017-06-01 00:00:00
Title: Kawża T-312/17: Rikors ippreżentat fl-1 ta’ Ġunju 2017 – Campbell vs Il-Kummissjoni

31.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 249/31
            
         Rikors ippreżentat fl-1 ta’ Ġunju 2017 – Campbell vs Il-Kummissjoni
   (Kawża T-312/17)
   (2017/C 249/47)
   Lingwa tal-kawża: l-Ingliż
   
      Partijiet
   
   
      Rikorrent: Liam Campbell (Dundalk, l-Irlanda) (rappreżentant: J. MacGuill, solicitor)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni tas-7 ta’ April 2017 li tirrifjuta lir-rikorrent aċċess għad-dokumenti li jiirrigwardaw proċeduri ta’ nuqqas ta’ twettiq ta’ obbligu mressqa kontra l-Litwanja minħabba allegat nuqqas ta’ implementazzjoni tad-Direttiva 2010/64/UE. (1)
               
            
         
      Motivi u argumenti prinċipali
   
   Insostenn tar-rikors tagħha, ir-rikorrent jinvoka ħames motivi.
   
               1.
            
            
               L-ewwel motiv, ibbażat fuq nuqqas mill-konvenuta li twettaq evalwazzjoni konkreta tat-talba ta’ aċċess għal dokumenti taħt ir-Regolament Nru 1049/2001, bi ksur tal-ġurisprudenza rilevanti.
            
         
               2.
            
            
               It-tieni motiv, ibbażat fuq il-fatt li l-konvenuta bbażat lilha nnifisha b’mod illegali fuq ċerti preżunzjonijiet ġenerali dwar l-iżvelar ta’ dokumenti, bi ksur tal-prinċipji identifikati fil-ġurisprudenza rilevanti.
            
         
               3.
            
            
               It-tielet motiv, ibbażat fuq in-nuqqas mill-konvenuta li tipproċessa eżami speċifiku u effikaċi tar-riskju għal kull dokumenti, ukoll bi ksur tal-ġurisprudenza rilevanti.
            
         
               4.
            
            
               Ir-raba’ motiv, ibbażat fuq in-nuqqas mill-konvenuta li twettaq eżami speċifiku u effikaċi tal-aċċess parzjali potenzjali bi ksur tal-ġurisprudenza.
            
         
               5.
            
            
               Il-ħames motiv, ibbażat fuq żball manifest ta’ evalwazzjoni mill-konvenuta fir-rigward tal-eżistenza ta’ interess pubbliku superjuri, bi ksur tal-prinċipji li jirriżultaw mill-ġurisprudenza.
            
         
      (1)  Direttiva 2010/64/UE tal-Parlament Ewropew u tal-Kunsill, tal-20 ta’ Ottubru 2010, dwar id-drittijiet għall-interpretazzjoni u għat-traduzzjoni fi proċedimenti kriminali (ĠU L 280, p. 1).